На напісанне артыкула натхніў Першы Усерасійскі фестываль-конкурс рускага народнага танца “Перепляс” (праходзіў ён у Маскве ў лістападзе), куды я быў запрошаны ў якасці эксперта незалежнага міжнароднага журы. Па выніках пабачанага ў мяне паўстала шмат пытанняў, якія тычацца нашай — беларускай — народнай мастацкай рэчаіснасці. Спасылаючыся на “Перепляс”, хачу выказаць свой погляд на “ўнутрыбеларускія” праблемы ў галіне традыцыйнай народнай культуры, правесці некаторыя паралелі ў сённяшніх працэсах расійскай і беларускай нацыянальных культур.